SET ปิดบวกเกือบ 3 จุด ตามตปท. หลังคลายกังวลสงครามการค้า มูลค่าซื้อขายบางเบา 3.76 หมื่นลบ.
SET ปิดบวกเกือบ 3 จุด ตามตปท. หลังคลายกังวลสงครามการค้า มูลค่าซื้อขายบางเบา 3.76 หมื่นลบ. โดยดัชนีปิดตลาดวันนี้ ที่ระดับ 1,643.52 จุด บวก 2.59 จุด หรือ 0.16% มูลค่าการซื้อขาย 3.76 หมื่นล้านบาท
13 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,643.52 จุด บวก 2.59 จุด หรือ 0.16% มูลค่าการซื้อขาย 3.76 หมื่นล้านบาท
10 หุ้นดันดัชนีวันนี้

ด้าน นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยในช่วงเช้าที่ผ่านมาดัชนีฯปรับตัวเพิ่มขึ้นตามทิศทางเดียวกับตลาดหุ้นในภูมิภาคเอเชียที่ส่วนใหญ่ปรับตัวเพิ่มขึ้นเช่นเดียวกัน จากคลายความกังวลประเด็นสงครามการค้าของสหรัฐฯ ทำให้การเคลื่อนไหวของดัชนีฯกลับมาตอบรับกับปัจจัยภายในมากขึ้น โดยเฉพาะในช่วงนี้ที่เริ่มทยอยประกาศผลการดำเนินงานไตรมาส 2/61 ทำให้มีแรงซื้อเข้ามาเก็งกำไรงบฯไตรมาส 2/61
ขณะเดียวกันค่าเงินบาทที่แข็งค่าขึ้น จากที่ธนาคารแห่งประเทศไทย (ธปท.) เข้าไปแทรกแซง ส่งผลให้ในระยะต่อไปค่าเงินบาทจะอ่อนค่าได้ยากมากขึ้น ทำให้จำกัดแรงขายของนักลงทุนต่างชาติในตลาดหุ้นและตลาดตราสารหนี้ ซึ่งช่วยพยุงดัชนีหุ้นไทยไม่ให้ไหลลงลึกไปมาก
พร้อมให้แนวต้าน 1,650 จุด แนวรับ 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BEAUTY มูลค่าการซื้อขาย 1,803.67 ล้านบาท ปิดที่ 7.95 บาท ลดลง 0.15 บาท
PTT มูลค่าการซื้อขาย 1,725.49 ล้านบาท ปิดที่ 47.50 บาท ลดลง 0.50 บาท
CPALL มูลค่าการซื้อขาย 1,468.91 ล้านบาท ปิดที่ 76 บาท ลดลง 0.50 บาท
TISCO มูลค่าการซื้อขาย 1,423.27 ล้านบาท ปิดที่ 80.50 บาท ลดลง 3.50 บาท
BANPU มูลค่าการซื้อขาย 1,200.73 ล้านบาท ปิดที่ 20.30 ลดลง 0.40 บาท
 
ตลาดหุ้นเอเชีย
